veetsime eile  õhtul e-ga meeldivalt aega gloria veinikeldris. lõhe oli väga hõrk ja kreembrülee väga hea. e-l vedas toidu kõrvale valitud valge veiniga rohkem - see oli tõesti omapäraselt võine ja sobis lõhe kõrvale ülihästi, minu oma oli pisut liiga tikrine :) aga magustoidu kõrvale võtsime calvadost ja sellega läks jälle mul paremini - minu calvados oli viis aastat vana ja eriti mahedalt õunalõhnaline, e oma noorem ja äkilisem (aga see ehk sobiski tema šokolaadikoogiga paremini).  viis aastat möödus eile ka sellest  õhtust, kui me käisime e-ga kaheksas söömas ja arutasime t vahendusel meieni jõudnud küsimust, mille l oli esitanud: 'kas e ja t käivadki nüüd?' :) pidime tookord nimelt hiljem l juurde külla minema ja mõtlesime, et hea oleks asi endi jaoks enne seda selgeks teha.  vastus oli jah ja ehkki viimasesse aastasse mahub igasuguseid... arenguid, oli eile sellegipoolest väga tore seda aastapäeva tähistada.